
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinsko vijeće

KLASA: 026-02/20-21/02
URBROJ: 2188/10-01-20-01
Stari Jankovci, 28. veljače 2020. godine

Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19.) i članka 32. Statuta Općine Stari Jankovci (Službeni vjesnik Vukovarsko – srijemske županije 5/13, 2/18.), a u vezi s člankom 8. Zakona o lokalnoj i područnoj (regionalnoj) samoupravi, Općinsko vijeće Općine Stari Jankovci na svojoj 21. sjednici održanoj dana 28. veljače 2020. godine, donosi

STATUTARNU ODLUKU O DRUGIM IZMJENAMA I DOPUNAMA STATUTA OPĆINE STARI JANKOVCI

Članak 1.

U Statutu Općine Stari Jankovci (Službeni vjesnik Vukovarsko – srijemske županije 5/13, 2/18.) u članku 25. riječi: „središnje tijelo državne uprave nadležno za lokalnu i područnu (regionalnu) samoupravu.“, zamjenjuju se riječima: „nadležno tijelo državne uprave.“.
Članak 2.

U članku 34. u stavku 2. riječi: „predstojniku ureda državne uprave u županiji“, zamjenjuju se riječima: „nadležnom tijelu državne uprave u čijem je djelokrugu opći akt,“.
Članak 3.

U članku 47. stavak 3. podstavak 27. briše se, a dosadašnji podstavci 28., 29., 30. i 31. postaju podstavci 27., 28., 29. i 30.

Članak 4.

U članku 48. dodaje se stavak 2. i glasi:

„Općinski načelnik odgovoran je za zakonito i pravilno obavljanje povjerenih poslova državne uprave tijelu državne uprave nadležnom za upravni nadzor u odgovarajućem upravnom području.“.
Članak 5.

U članku 50. stavku 1. podstavku 1. riječi: „predstojnika ureda državne uprave u županiji“, zamjenjuje se riječima: „nadležno tijelo državne uprave u čijem je djelokrugu opći akt“ i briše se tekst „i dostaviti mu odluku o obustavi općeg akta,“
Članak 6.

U članku 63. stavak 1. mijenja se i glasi:
„Za obavljanje poslova iz samoupravnog djelokruga Općine Stari Jankovci kao i povjerenih poslova državne uprave ustrojavaju  se upravni odjeli Općine Stari Jankovci.“.

Iza stavka 4. dodaje se stavak 5. i glasi:

„U obavljanju povjerenih poslova državne uprave upravni odjel ima ovlasti i obvezu tijela državne uprave sukladno zakonu kojim se uređuje sustav državne uprave.“.
Članak 7.

U članku 98. dodaje se stavak 3. i glasi:

„Upravni odjel u obavljanju povjerenih poslova državne uprave rješava u upravnim stvarima u prvom stupnju.“. 
Iza stavka 3. dodaje se stavak 4. i glasi:

„Protiv pojedinačnih akata iz stavka 3. ovoga članka koje donosi upravni odjel u obavljanju povjerenih poslova državne uprave može se izjaviti žalba nadležnom tijelu državne uprave u skladu s posebnim zakonom kojim se uređuje pojedino upravno područje.“.
Dosadašnji stavak 3. postaje stavak 5.

Dosadašnji stavak 4. koji postaje 6. mijenja se i glasi:

„Odredbe ovoga članka odnose se i na pojedinačne akte koje donose pravne osobe kojima je odlukom Općinskog vijeća, u skladu sa zakonom, povjereno obavljanje javnih ovlasti u poslovima iz samoupravnog djelokruga Općine Stari Jankovci.«.

Članak 8.
Članak 100. mijenja se i glasi:
„Nadzor nad zakonitošću općih akata Općinskog vijeća u njegovom samoupravnom djelokrugu obavljaju nadležna tijela državne uprave, svatko u svojem djelokrugu, sukladno posebnom zakonu.
Prilikom donošenja općih akata propisanih zakonom, Predsjednik Općinskog vijeća dužan je opći akt dostaviti nadležnom tijelu državne uprave u čijem je djelokrugu opći akt zajedno sa izvatkom iz zapisnika koji se odnosi na postupak donošenja općeg akta propisan Statutom Općine Stari Jankovci i Poslovnikom o radu Općinskog vijeća, u roku od 15 dana od dana donošenja općeg akta.
Predsjednik Općinskog vijeća dužan je akte iz stavka 2. ovog članka bez odgode dostaviti Općinskom načelniku.“

Članak 9.

U cijelom tekstu Statuta Općine Stari Jankovci (Službeni vjesnik Vukovarsko – srijemske županije 5/13, 2/18.)  riječi: »središnje tijelo državne uprave« u određenom broju i padežu zamjenjuju se riječima: »tijelo državne uprave« u odgovarajućem broju i padežu.
Članak 10.
Ova Statutarna Odluka o drugim izmjenama i dopunama Statuta Općine Stari Jankovci stupa na snagu osmi dan od dana objave u Službenom vjesniku Vukovarsko-srijemske županije.
  Predsjednik Općinskog vijeća                                                                            
Boris Dragičević, bacc.ing.agr.

